nibzard/narodne-novine-full-text-markdown huggingface dataset:
### NN 71/2023 (30.6.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1180

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 30. lipnja 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

(1) U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23. i 56/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 406,00 EUR/1000 l

– Dizelsko gorivo 353,00 EUR/1000 l

– Loživo ulje 21,00 EUR/1000 l.«.

(2) U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23. i 56/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. stavka 1. ove Uredbe primjenjuju se s danom stupanja na snagu ove Uredbe i određene su za razdoblje do 3. srpnja 2023.

Članak 3.

Visine trošarina iz članka 1. stavka 2. ove Uredbe određene su za razdoblje do 17. srpnja 2023.

Članak 4.

Ova Uredba objavit će se u »Narodnim novinama«, a stupa na snagu 1. srpnja 2023., osim članka 1. stavka 2. ove Uredbe koji stupa na snagu 4. srpnja 2023.

Klasa: 022-03/23-03/55

Urbroj: 50301-05/16-23-2

Zagreb, 30. lipnja 2023.

Predsjednik
 mr. sc. Andrej Plenković, v. r.
### NN 71/2023 (30.6.2023.), Uredba o izmjeni Uredbe o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova

Vlada Republike Hrvatske

1179

Na temelju članka 29. stavka 4. i članka 29.a stavka 2. Zakona o biogorivima za prijevoz (»Narodne novine«, br. 65/09., 145/10., 26/11., 144/12., 14/14., 94/18. i 52/21.), Vlada Republike Hrvatske je na sjednici održanoj 30. lipnja 2023. donijela

UREDBU

O IZMJENI UREDBE O POSEBNOJ NAKNADI ZA OKOLIŠ ZBOG NESTAVLJANJA BIOGORIVA NA TRŽIŠTE I ZBOG NESMANJIVANJA EMISIJE STAKLENIČKIH PLINOVA

Članak 1.

U Uredbi o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova (»Narodne novine«, br. 116/18., 35/22. i 156/22.), u članku 3. stavci 3. i 5. mijenjaju se i glase:

»(3) Posebna naknada za okoliš zbog nestavljanja biogoriva na tržište određuje se u EUR/MJ i obračunava se prema sljedećim razredima:

– 0 % – 3 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ

– 3,01 % – 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ

– više od 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ.

(5) Posebna naknada zbog nesmanjivanja emisija stakleničkih plinova određuje se u EUR/kgCO2 te se obračunava prema sljedećim razredima:

– 0 % – 2 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,001327 EUR/ kgCO2

– 2,01 % – 6 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,001327 EUR/ kgCO2.«.

Članak 2.

Članak 1. ove Uredbe ostaje na snazi do 31. prosinca 2023.

Članak 3.

Ova Uredba objavit će se u »Narodnim novinama«, a stupa na snagu 1. srpnja 2023.

Klasa: 022-03/23-03/56

Urbroj: 50301-29/23-23-2

Zagreb, 30. lipnja 2023.

Predsjednik
 mr. sc. Andrej Plenković, v. r.
### NN 72/2023 (3.7.2023.), Naredba o dopuni Naredbe o mjerama za sprječavanje pojave i širenja influence ptica na području Republike Hrvatske

MINISTARSTVO POLJOPRIVREDE

1189

Na temelju članka 7. stavka 6. Zakona o zdravlju životinja (»Narodne novine«, broj 152/22 i 154/22) ministrica poljoprivrede donosi

NAREDBU

O DOPUNI NAREDBE O MJERAMA ZA SPRJEČAVANJE POJAVE I ŠIRENJA INFLUENCE PTICA NA PODRUČJU REPUBLIKE HRVATSKE

Članak 1.

U Naredbi o mjerama za sprječavanje pojave i širenja influence ptica na području Republike Hrvatske (»Narodne novine«, broj 52/2023) u članku 1.:

– dodaje se stavak 9. koji glasi:

»9. iznimno od stavka 1. ovog članka, ptice u zatočeništvu držane u zoološkim vrtovima moraju se držati na način da je kontakt s divljim pticama sveden na najmanju moguću mjeru.«

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 322-02/22-01/32

Urbroj: 525-09/564-23-5

Zagreb, 21. lipnja 2023.

Ministrica poljoprivrede
 Marija Vučković, v. r.
### NN 72/2023 (3.7.2023.), Prosječne ponderirane kamatne stope na stanja stambenih i ostalih potrošačkih kredita

HRVATSKA NARODNA BANKA

1193

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015., 52/2016. i 128/2022.) i članka 25. stavka 3. Zakona o stambenom potrošačkom kreditiranju (»Narodne novine«, br. 101/2017. i 128/2022.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima na dan 30. travnja 2023. iznosi 2,80 %.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima na dan 30. travnja 2023. iznosi 3,08 %.

3. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima na dan 30. travnja 2023. iznosi 5,65 %.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima na dan 30. travnja 2023. iznosi 3,82 %.

O. br: 209-091/06-23/BV

Zagreb, 15. lipnja 2023.

Guverner
 Boris Vujčić, v. r.
### NN 72/2023 (3.7.2023.), Pravilnik o izmjenama i dopunama Pravilnika o plaćanju naknada za obavljanje poslova Hrvatske regulatorne agencije za mrežne djelatnosti

HRVATSKA REGULATORNA AGENCIJA ZA MREŽNE DJELATNOSTI

1195

Na temelju članka 12. stavka 2. točke 2., članka 16. stavka 1. točke 1., članka 22. stavka 4., članka 70. stavka 1. točke 1., članka 127. stavka 5. točke 1. Zakona o elektroničkim komunikacijama (»Narodne novine« br. 76/22), članka 13. stavka 2. Zakona o poštanskim uslugama (»Narodne novine« br. 144/12, 153/13, 78/15 i 110/19) te članka 11. stavka 3. Zakona o regulaciji tržišta željezničkih usluga i zaštiti prava putnika u željezničkom prijevozu (»Narodne novine« br. 104/17), Vijeće Hrvatske regulatorne agencije za mrežne djelatnosti donosi

PRAVILNIK

O IZMJENAMA I DOPUNAMA PRAVILNIKA O PLAĆANJU NAKNADA ZA OBAVLJANJE POSLOVA HRVATSKE REGULATORNE AGENCIJE ZA MREŽNE DJELATNOSTI

Članak 1.

U članku 15. Pravilnika o plaćanju naknada za obavljanje poslova Hrvatske regulatorne agencije za mrežne djelatnosti (»Narodne novine« br. 154/22; dalje: Pravilnik) dodaje se novi stavak 3., koji glasi:

»(3) Naknada za uporabu radiofrekvencijskog spektra za širokopojasne mreže za vlastite potrebe, utvrđuje se prema području pokrivenosti komunikacijske mreže uz uporabu radiofrekvencijskog spektra u skladu s Tablicom 3.1.«

Tablica 3.1.

|  |  |  |
| --- | --- | --- |
| Br. | Područje pokrivenosti komunikacijske mreže | Godišnja naknada  (u eurima) |
| 1. | Područje Republike Hrvatske | 200,00 |
| 2. | Područje od dviju do šest susjednih županija | 100,00 |
| 3. | Područje do jedne županije ili za zajedničko područje Grada Zagreba i Zagrebačke županije | 35,00 |

Članak 2.

Ovaj Pravilnik o izmjenama i dopunama objavit će se u »Narodnim novinama«, a stupa na snagu osmoga dana od dana objave u »Narodnim novinama«.

Klasa: 011-02/23-02/14

Urbroj: 376-06-1-23-1

Zagreb, 29. lipnja 2023.

Zamjenik
 predsjednika Vijeća
 Mislav Hebel, v. r.
### NN 72/2023 (3.7.2023.), Odluka o izmjeni i dopuni Odluke o stopi protucikličkoga zaštitnog sloja kapitala

Hrvatska narodna banka

1192

Na temelju članka 43. stavka 2. točaka 6. i 10. Zakona o Hrvatskoj narodnoj banci (»Narodne novine«, br. 75/2008., 4/2013. i 47/2020.) i članka 119. stavaka 1., 4. i 5. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020. i 151/2022.) guverner Hrvatske narodne banke donosi

ODLUKU

O IZMJENI I DOPUNI ODLUKE O STOPI PROTUCIKLIČKOGA ZAŠTITNOG SLOJA KAPITALA

Visina stope

Članak 1.

U Odluci o stopi protucikličkoga zaštitnog sloja kapitala (»Narodne novine«, br. 148/2022.) članak 3. mijenja se i glasi:

»Stopa protucikličkoga zaštitnog sloja kapitala za područje Republike Hrvatske jest 1,5 % ukupnog iznosa izloženosti riziku utvrđenog u skladu s člankom 92. stavkom 3. Uredbe (EU) br. 575/2013.«

Članak 2.

Iza članka 3. dodaje se članak 3.a i naslov iznad njega, koji glasi:

»Prestanak važenja

Članak 3.a

Danom stupanja na snagu ove Odluke prestaje važiti Odluka o stopi protucikličkoga zaštitnog sloja kapitala (»Narodne novine«, br. 39/2022.).«

Stupanje na snagu

Članak 3.

Ova Odluka objavit će se u »Narodnim novinama«, a stupa na snagu 31. prosinca 2023., osim odredbe članka 1. ove Odluke koji stupa na snagu 30. lipnja 2024.

O. br. 215-091/06-23/BV

Zagreb, 30. lipnja 2023.

Guverner
 Hrvatske narodne banke
 Boris Vujčić, v. r.
### NN 72/2023 (3.7.2023.), Zaključak o unaprjeđenju financijske pismenosti potrošača za 2023. i 2024. godinu

VLADA REPUBLIKE HRVATSKE

1187

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 30. lipnja 2023. donijela

ZAKLJUČAK

1. Prihvaća se Akcijski plan za unaprjeđenje financijske pismenosti potrošača za 2023. i 2024. godinu (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo financija aktom, klasa: 011-01/22-01/20, urbroj: 513-06-04-23-86, od 31. svibnja 2023.

2. Zadužuju se nositelji provedbe mjera i aktivnosti iz Akcijskog plana da u predviđenim rokovima provedu mjere i aktivnosti iz svoje nadležnosti.

3. Zadužuje se Ministarstvo financija kao koordinator svih aktivnosti u području financijske pismenosti da podnese izvješće Vladi Republike Hrvatske o provedbi Akcijskog plana.

4. Zadužuju se nositelji provedbe mjera i aktivnosti iz Akcijskog plana da izvijeste Ministarstvo financija o provedenim aktivnostima za proteklo izvještajno razdoblje, kao i o projekcijama aktivnosti za naredno izvještajno razdoblje (godišnje ili višegodišnje), najkasnije protekom roka od 24 mjeseca od donošenja ovoga Zaključka.

5. Zadužuje se Ministarstvo financija da o ovom Zaključku izvijesti tijela državne uprave i druga tijela određena nositeljima za provedbu za provedbu pojedinih mjera i aktivnosti iz Akcijskog plana.

6. Zadužuje se Ministarstvo financija da Akcijski plan objavi na svojim mrežnim stranicama.

7. Ovaj Zaključak objavit će se u »Narodnim novinama«.

Klasa: 022-03/22-07/437

Urbroj: 50301-05/16-23-6

Zagreb, 30. lipnja 2023.

Predsjednik
 mr. sc. Andrej Plenković, v. r.
### NN 72/2023 (3.7.2023.), Odluka o ukidanju dozvole za istraživanje i eksploataciju ugljikovodika na području Dinarida u istražnom prostoru ugljikovodika »DI-14«

VLADA REPUBLIKE HRVATSKE

1184

Na temelju članka 26. Zakona o istraživanju i eksploataciji ugljikovodika (»Narodne novine«, br. 52/18., 52/19. i 30/21.), Vlada Republike Hrvatske je na sjednici održanoj 30. lipnja 2023. donijela

ODLUKU

O UKIDANJU DOZVOLE ZA ISTRAŽIVANJE I EKSPLOATACIJU UGLJIKOVODIKA NA PODRUČJU DINARIDA U ISTRAŽNOM PROSTORU UGLJIKOVODIKA »DI-14«

I.

Ukida se Odluka o izdavanju dozvole za istraživanje i eksploataciju ugljikovodika na području Dinarida u istražnom prostoru ugljikovodika »DI-14« (»Narodne novine«, broj 119/19.).

II.

U Registru istražnih prostora društvo INA – Industrija nafte, d.d., Avenija Većeslava Holjevca 10, Zagreb, OIB: 27759560625 briše se kao ovlaštenik u istražnom prostoru ugljikovodika »DI-14«.

III.

U Registru istražnih prostora u istražnom prostoru ugljikovodika »DI-14« upisuje se Republika Hrvatska kao nositelj istražnog prostora.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/256

Urbroj: 50301-05/16-23-3

Zagreb, 30. lipnja 2023.

Predsjednik
 mr. sc. Andrej Plenković, v. r.
### NN 72/2023 (3.7.2023.), Odluka o izmjeni Odluke o osnivanju Nacionalnog vijeća za digitalnu transformaciju

VLADA REPUBLIKE HRVATSKE

1186

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s točkom 7. Strategije digitalne Hrvatske za razdoblje do 2032. godine (»Narodne novine«, broj 2/23.), Vlada Republike Hrvatske je na sjednici održanoj 30. lipnja 2023. donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA DIGITALNU TRANSFORMACIJU

I.

U Odluci o osnivanju Nacionalnog vijeća za digitalnu transformaciju (»Narodne novine«, broj 22/23.), u točki IV. stavak 2. briše se.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/260

Urbroj: 50301-21/06-23-2

Zagreb, 30. lipnja 2023.

Predsjednik
 mr. sc. Andrej Plenković, v. r.
### NN 73/2023 (5.7.2023.), Odluka o izmjenama i dopunama Odluke o naknadi za razvoj društva Ponikve voda d.o.o., Krk

Ponikve voda d.o.o.

1204

Na temelju članka 52. Zakona o financiranju vodnog gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17, 66/19) i članka 23. stavka 1. točke 4. Zakona o vodnim uslugama (»Narodne novine« 66/19), skupština Ponikve voda d.o.o., na svojoj redovnoj 60. sjednici održanoj 27. lipnja 2023. godine, donijela je

ODLUKU

O IZMJENAMA I DOPUNAMA ODLUKE O NAKNADI ZA RAZVOJ

Članak 1.

U Odluci o naknadi za razvoj (»Narodne novine« br. 138/21, dalje u tekstu: Odluka) od 7. prosinca 2021. godine odredba članka 3. stavka 2. mijenja se i glasi:

»Iznimno, od plaćanja naknade za razvoj izuzimaju se korisnici usluga javne vodoopskrbe za poljoprivredne priključke i za javne priključke (parkovi, nasadi, kružni tokovi, javne plaže i kupališta, travnata igrališta, groblja, javne slavine), pod uvjetom da isti imaju vlastito mjerno mjesto.«.

Članak 2.

Sve ostale odredbe Odluke ostaju na snazi nepromijenjene.

Članak 3.

Ova Odluka stupa na snagu 1. kolovoza 2023. godine.

Ova Odluka objavit će se u »Narodnim novinama« te dostaviti Vijeću za vodne usluge u roku 5 dana od dana donošenja.

Klasa: 363-01/23-01/4

Urbroj: 2142-03/54-23-12

Krk, 27. lipnja 2023.

Ponikve voda d.o.o. Krk
 Predsjednik skupštine
 Darijo Vasilić, v. r.
### NN 73/2023 (5.7.2023.), Naredba o dopuni Naredbe o mjerama kontrole za suzbijanje afričke svinjske kuge u Republici Hrvatskoj

MINISTARSTVO POLJOPRIVREDE

1200

Na temelju članka 7. stavka 6. i članka 36. stavka 6. Zakona o zdravlju životinja (»Narodne novine«, br. 152/22 i 154/22), ministrica poljoprivrede donosi

NAREDBU

O DOPUNI NAREDBE O MJERAMA KONTROLE ZA SUZBIJANJE AFRIČKE SVINJSKE KUGE U REPUBLICI HRVATSKOJ

Članak 1.

U Naredbi o mjerama kontrole za suzbijanje afričke svinjske kuge u Republici Hrvatskoj (»Narodne novine«, br. 70/23 i 71/23) u članku 2. dodaju se stavci 2., 3. i 4. koji glase:

»2) Iznimno od odredbe članka 1. stavka 1. postavka 5. dozvoljeno je umjetno osjemenjivanje svinja na objektima kategorije 3 smještenim unutar zona ograničenja pod uvjetom da umjetno osjemenjivanje provode subjekti, odnosno zaposlenici predmetnog objekta, sjemenom svinja podrijetlom iz odobrenog objekta za prikupljanje sjemena.

3) Iznimno od odredbe članka 1. stavka 1. podstavka 14., na objektima kategorije 3, dozvoljeno je unošenje i iznošenje pribora, alata ili opreme pod uvjetom da su nakon i prije upotrebe oprani, očišćeni i dezinficirani sukladno tehnološkim zahtjevima.

4) Izuzeća predviđena stavcima 2. i 3. ovoga članka dozvoljena su isključivo na objektima na kojima nisu određene mjere kontrole zbog sumnje ili potvrde afričke svinjske kuge.«

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 322-02/21-01/06

Urbroj: 525-09/557-23-14

Zagreb, 4. srpnja 2023.

Ministrica poljoprivrede
 Marija Vučković, v. r.
### NN 74/2023 (6.7.2023.), Odluka o proglašenju sportskih građevina od nacionalnog interesa

VLADA REPUBLIKE HRVATSKE

1207

Na temelju članka 59. stavka 5. Zakona o sportu (»Narodne novine«, broj 141/22.), Vlada Republike Hrvatske je na sjednici održanoj 6. srpnja 2023. donijela

ODLUKU

O PROGLAŠENJU SPORTSKIH GRAĐEVINA OD NACIONALNOG INTERESA

I.

Ovom Odlukom proglašavaju se »Gradski stadion Maksimir« u Zagrebu i »Gradski stadion Poljud« u Splitu sportskim građevinama od nacionalnog interesa.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/23-04/235

Urbroj: 50301-04/12-23-2

Zagreb, 6. srpnja 2023.

Predsjednik
 mr. sc. Andrej Plenković, v. r.
### NN 76/2023 (11.7.2023.), Ispravak Pravilnika o izmjenama i dopunama Pravilnika o uvjetima i načinu ostvarivanja prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1233

Nakon usporedbe s izvornim tekstom Pravilnika o izmjenama i dopunama Pravilnika o uvjetima i načinu ostvarivanja prava iz obveznog zdravstvenog osiguranja Hrvatskog zavoda za zdravstveno osiguranje, objavljenog u »Narodnim novinama«, broj 73 od 5. srpnja 2023. godine, utvrđena je pogreška te se daje

ISPRAVAK PRAVILNIKA

O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

U Pravilniku o izmjenama i dopunama Pravilnika o uvjetima i načinu ostvarivanja prava iz obveznog zdravstvenog osiguranja (»Narodne novine«, broj 73/23.) u članku 3. umjesto riječi: »zdravlje« treba stajati riječ: »zdravstvo«.

Klasa: 025-04/23-01/159
 Urbroj: 338-01-01-23-01
 Zagreb, 7. srpnja 2023.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 77/2023 (12.7.2023.), Odluka o izmjenama i dopunama Odluke o dopuštenoj visini kala, rastepa, kvara i loma u ugostiteljstvu

Hrvatska gospodarska komora

1242

Na temelju članka 22. stavka 2. Zakona o Hrvatskoj gospodarskoj komori (»Narodne novine« br. 144/21) i članka 26. stavka 2. Pravilnika o porezu na dodanu vrijednost (»Narodne novine« br. 79/13, 85/13, 160/13, 35/14, 157/14, 130/15, 01/17, 41/17, 128/17, 1/19, 1/20, 01/21, 72/21, 41/22) Upravni odbor Hrvatske gospodarske komore na 39. elektronskoj sjednici 6. srpnja 2023. godine donosi

ODLUKU

O IZMJENAMA I DOPUNAMA ODLUKE O DOPUŠTENOJ VISINI KALA, RASTEPA, KVARA I LOMA U UGOSTITELJSTVU

Članak 1.

U Odluci o dopuštenoj visini kala, rastepa i kvara u ugostiteljstvu, klasa: 025-02/23-02/5, urbroj: 311-02-00-00-23-5, od 16. lipnja 2023. godine (u daljnjem tekstu: Odluka), u članku 6., točki A., podtočkama 6. i 8., naziv voća »kajsija« zamjenjuje se nazivom »marelica«.

Članak 2.

Članak 10. Odluke se briše.

Članak 3.

Članci 11., 12. i 13. Odluke, postaju člancima 10., 11. i 12. Odluke.

Članak 4.

Ova Odluka stupa na snagu osmoga dana od dana objave u »Narodnim novinama«.

Klasa: 025-02/23-02/6
 Urbroj: 311-02-00-00-23-2
 Zagreb, 6. srpnja 2023.

Predsjednik
 dr. sc. Luka Burilović, v. r.
### NN 77/2023 (12.7.2023.), Pravilnik o dopuni Pravilnika o načinu utvrđivanja visine sredstava koje Republika Hrvatska osigurava u državnom proračunu za pokrivanje dijela obveza mirovinskog osiguranja

Ministarstvo rada, mirovinskoga sustava, obitelji i socijalne politike

1237

Na temelju članka 155. stavka 3. Zakona o mirovinskom osiguranju (»Narodne novine«, broj 157/13, 33/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22), ministar rada, mirovinskoga sustava, obitelji i socijalne politike uz prethodnu suglasnost ministra nadležnog za financije donosi

PRAVILNIK

O DOPUNI PRAVILNIKA O NAČINU UTVRĐIVANJA VISINE SREDSTAVA KOJE REPUBLIKA HRVATSKA OSIGURAVA U DRŽAVNOM PRORAČUNU ZA POKRIVANJE DIJELA OBVEZA MIROVINSKOG OSIGURANJA

Članak 1.

U članku 3. stavku 4. Pravilnika o načinu utvrđivanja visine sredstava koje Republika Hrvatska osigurava u državnom proračunu za pokrivanje dijela obveza mirovinskog osiguranja (»Narodne novine«, br. 33/17 i 138/20) iza točke 16. dodaje se točka 17. koja glasi:

»17. starosne mirovine baletnih i plesnih kazališnih umjetnika i plesača-pjevača u Ansamblu Lado, koje se ostvaruju i određuju na temelju članka 43. stavka 2. i članka 62. stavka 2. Zakona o kazalištima i za obiteljsku mirovinu nakon smrti tih korisnika 0,65.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-01/43
 Urbroj: 524-05-01-02/4-23-4
 Zagreb, 4. srpnja 2023.

Ministar
 Marin Piletić, v. r.
### NN 77/2023 (12.7.2023.), Pravilnik o dopuni Pravilnika o postupku i načinu polaganja naučničkog ispita

Ministarstvo gospodarstva i održivog razvoja

1235

Na temelju članka 63. stavka 4. Zakona o obrtu (»Narodne novine«, br. 143/2013, 127/2019 i 41/2020) ministar nadležan za obrt, donosi

PRAVILNIK

O DOPUNI PRAVILNIKA O POSTUPKU I NAČINU POLAGANJA NAUČNIČKOG ISPITA

Članak 1.

U Pravilniku o postupku i načinu polaganja naučničkog ispita (»Narodne novine«, br. 48/21 i 65/22) u članku 16. iza stavka 2. dodaje se stavak 3. koji glasi:

»3. Kandidatima koji polaganju naučničkog ispita pristupaju u školskoj godini 2022./2023., radne probe zadaju se u skladu s temama završnih radova za školsku godinu 2022./2023.«.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-01/02
 Urbroj: 517-06-03-23-19
 Zagreb, 29. lipnja 2023.

Ministar
 izv. prof. dr. sc. Davor Filipović, v. r.
### NN 78/2023 (14.7.2023.), Odluka o II. izmjenama i dopunama Odluke o porezima Grada Vrbovca

Grad Vrbovec

1260

Na temelju članka 20. i članka 42. Zakona o lokalnim porezima (»Narodne novine« broj 115/16, 101/17 i 114/22) i članka 31., stavka 1., alineje 30. Statuta Grada Vrbovca (»Glasnik Grada Vrbovca« broj 9/21), Gradsko vijeće Grada Vrbovca na svojoj 16. sjednici, održanoj 5. srpnja 2023., donijelo je

ODLUKU

O II. IZMJENAMA I DOPUNAMA ODLUKE
 O POREZIMA GRADA VRBOVCA

Članak 1.

U Odluci o porezima Grada Vrbovca (»Glasnik Zagrebačke županije«, broj 16/17 i 40/17), poglavlje V. POREZ NA KUĆE ZA ODMOR mijenja se i glasi:

»Članak 5.

Porez na kuće za odmor plaća se godišnje u iznosu od 1,99 eura/m2 korisne površine kuće za odmor.«

Članak 2.

Članak 9. mijenja se i glasi:

»Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. stavka 1. točke 2. (poreza na potrošnju), prenose se u cijelosti na Ministarstvo financija, Poreznu upravu.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. stavka 1. točke 3. (poreza na kuće za odmor), obavljat će Grad Vrbovec, Upravni odjel za razvoj grada.«

Članak 3.

Ostale odredbe Odluke o porezima Grada Vrbovca ostaju nepromijenjene.

Članak 4.

Ova Odluka objavit će se u »Narodnim novinama« i »Glasniku Grada Vrbovca«, a stupa na snagu 1. siječnja 2024. godine.

Klasa: 024-04/23-01/34
 Urbroj: 238-32-01/01-23-1
 Vrbovec, 5. srpnja 2023.

ZAGREBAČKA ŽUPANIJA
 GRAD VRBOVEC
 GRADSKO VIJEĆE

Predsjednik Vijeća
 Krunoslav Sohora, v. r.
### NN 78/2023 (14.7.2023.), Odluka o imenovanju županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1254

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 u daljnjem tekstu: Zakon o Državnoodvjetničkom vijeću) na 15. sjednici održanoj 3. srpnja 2023., jednoglasno

odlučilo je

I. JURICA ILIĆ, zamjenik Glavnog državnog odvjetnika Repub­like Hrvatske u Državnom odvjetništvu Republike Hrvatske, imenuje se za županijskog državnog odvjetnika u Županijskom državnom odvjetništvu u Zagrebu, na vrijeme od četiri godine.

II. Imenovani županijski državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-18/2023-9
 Zagreb, 3. srpnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 78/2023 (14.7.2023.), Odluka o imenovanju županijske državne odvjetnice u Županijskom državnom odvjetništvu u Rijeci

DRŽAVNOODVJETNIČKO VIJEĆE

1255

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 u daljnjem tekstu: Zakon o Državnoodvjetničkom vijeću) na 15. sjednici održanoj 3. srpnja 2023., jednoglasno

odlučilo je

I. IVANKA VIDOVIĆ-VINKETA, dosadašnja županijska državna odvjetnica u Županijskom državnom odvjetništvu u Rijeci, imenuje se za županijsku državnu odvjetnicu u Županijskom državnom odvjetništvu u Rijeci, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-26/2023-8
 Zagreb, 3. srpnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 78/2023 (14.7.2023.), Odluka o imenovanju županijske državne odvjetnice u Županijskom državnom odvjetništvu u Slavonskom Brodu

DRŽAVNOODVJETNIČKO VIJEĆE

1256

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 u daljnjem tekstu: Zakon o Državnoodvjetničkom vijeću) na 15. sjednici održanoj 3. srpnja 2023., jednoglasno

odlučilo je

I. MARIJA VUKASOVIĆ, zamjenica županijskog državnog odvjetnika u Županijskom državnom odvjetništvu u Slavonskom Brodu, imenuje se za županijsku državnu odvjetnicu u Županijskom državnom odvjetništvu u Slavonskom Brodu, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-27/2023-9
 Zagreb, 3. srpnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 78/2023 (14.7.2023.), Odluka o imenovanju županijske državne odvjetnice u Županijskom državnom odvjetništvu u Velikoj Gorici

DRŽAVNOODVJETNIČKO VIJEĆE

1257

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 u daljnjem tekstu: Zakon o Državnoodvjetničkom vijeću) na 15. sjednici održanoj 3. srpnja 2023., jednoglasno

odlučilo je

I. ANDREJA VRANČIĆ, dosadašnja županijska državna odvjetnica u Županijskom državnom odvjetništvu u Velikoj Gorici, imenuje se za županijsku državnu odvjetnicu u Županijskom državnom odvjetništvu u Velikoj Gorici, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-28/2023-8
 Zagreb, 3. srpnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 78/2023 (14.7.2023.), Odluka o imenovanju općinskog državnog odvjetnika u Općinskom državnom odvjetništvu u Vinkovcima

DRŽAVNOODVJETNIČKO VIJEĆE

1259

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022, u daljnjem tekstu: Zakon o Državnoodvjetničkom vijeću) na 15. sjednici Vijeća održanoj 3. srpnja 2023. godine, jednoglasno

odlučilo je

I. ILIJA GREGIĆ, zamjenik općinske državne odvjetnice u Općinskom državnom odvjetništvu u Vinkovcima imenuje se za općinskog državnog odvjetnika u Općinskom državnom odvjetništvu u Vinkovcima.

II. Imenovani državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-34/2023-11
 Zagreb, 3. srpnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 78/2023 (14.7.2023.), Odluka o imenovanju općinske državne odvjetnice u Općinskom državnom odvjetništvu u Vukovaru

DRŽAVNOODVJETNIČKO VIJEĆE

1258

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022, u daljnjem tekstu: Zakon o Državnoodvjetničkom vijeću) na 15. sjednici Vijeća održanoj 3. srpnja 2023. godine, jednoglasno

odlučilo je

I. SANJA ĐAKOVIĆ, dosadašnja općinska državna odvjetnica u Općinskom državnom odvjetništvu u Vukovaru imenuje se za općinsku državnu odvjetnicu u Općinskom državnom odvjetništvu u Vukovaru.

II. Imenovana državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-35/2023-10
 Zagreb, 3. srpnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 78/2023 (14.7.2023.), Odluka o razrješenju dužnosti zamjenika županijskog državnog odvjetnika Županijskog državnog odvjetništva u Slavonskom Brodu

DRŽAVNOODVJETNIČKO VIJEĆE

1253

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022 u daljnjem tekstu Zakon o Državnoodvjetničkom vijeću), odlučujući o zahtjevu za razrješenje Gabrijela Zovka, na 15. sjednici održanoj 3. srpnja 2023.

odlučilo je

GABRIJEL ZOVAK razrješava se dužnosti zamjenika županijskog državnog odvjetnika Županijskog državnog odvjetništva u Slavonskom Brodu, s danom 1. siječnja 2024.

Broj: DOVO-52/2023-3
 Zagreb, 3. srpnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 78/2023 (14.7.2023.), Odluka o razrješenju dužnosti zamjenika Glavnog državnog odvjetnika Republike Hrvatske u Državnom odvjetništvu Republike Hrvatske

Državnoodvjetničko vijeće

1252

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022 u daljnjem tekstu Zakon o Državnoodvjetničkom vijeću), odlučujući o zahtjevu za razrješenje Michelea Squiccimarra, na 15. sjednici održanoj 3. srpnja 2023.

odlučilo je

MICHELE SQUICCIMARRO razrješava se dužnosti zamjenika Glavnog državnog odvjetnika Republike Hrvatske u Državnom odvjetništvu Republike Hrvatske, s danom 31. srpnja 2023.

Broj: DOVO-54/2023-3
 Zagreb, 3. srpnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 78/2023 (14.7.2023.), Naredba o izmjenama Naredbe o smanjenju brojnog stanja pojedine vrste divljači

Ministarstvo poljoprivrede

1250

Na temelju članka 64. stavka 1. Zakona o lovstvu (»Narodne novine«, br. 99/18, 32/19 i 32/20), ministrica poljoprivrede donosi

NAREDBU

O IZMJENAMA NAREDBE O SMANJENJU BROJNOG STANJA POJEDINE VRSTE DIVLJAČI

Članak 1.

U Naredbi o smanjenju brojnog stanja pojedine vrste divljači (»Narodne novine«, br. 115/18, 98/20 i 18/22) u članku 2. stavku 1. podstavcima 1. i 3. riječi: »do biološkog minimuma« zamjenjuju se riječima: »do 10 % planiranog matičnog fonda«.

U stavku 5. broj: »2023.« zamjenjuje se brojem: »2024.«.

Članak 2.

U članku 4. stavku 2. podstavku 2. broj: »96/19« zamjenjuje se brojem: »62/23«.

Članak 3.

U članku 5. stavku 1. podstavak 1. mijenja se i glasi:

» – prijaviti izlučenje divljači svinje divlje (Sus scrofa L.) prema odredbama Pravilnika o Središnjoj lovnoj evidenciji (»Narodne novine«, broj 45/22).«.

U podstavku 4. broj: »96/19« zamjenjuje se brojem »62/23«.

Članak 4.

Ova Naredba stupa na snagu prvoga dana od dana objave u »Narodnim novinama«.

Klasa: 323-03/18-01/17
 Urbroj: 525-10/609-23-14
 Zagreb, 10. srpnja 2023.

Ministrica poljoprivrede
 Marija Vučković, v. r.
### NN 78/2023 (14.7.2023.), Indeks proizvođačkih cijena industrijskih proizvoda na domaćem tržištu u lipnju 2023.

Državni zavod za statistiku

1251

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LIPNJU 2023.

Indeks proizvođačkih cijena industrijskih proizvoda na domaćem tržištu u lipnju 2023. u odnosu na svibanj 2023. iznosi 101,2.

Klasa: 954-01/23-01/01

Urbroj: 555-01-05-03-23-14

Zagreb, 10. srpnja 2023.

Glavna ravnateljica
 Lidija Brković, v. r.
### NN 78/2023 (14.7.2023.), Odluka o postavljanju počasnog konzula Republike Hrvatske u Republici Indoneziji, sa sjedištem u Surabayi

PREDSJEDNIK REPUBLIKE HRVATSKE

1244

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKA

O POSTAVLJANJU POČASNOG KONZULA REPUBLIKE HRVATSKE U REPUBLICI INDONEZIJI, SA SJEDIŠTEM U SURABAYI

INDRA UNO postavlja se za počasnog konzula Republike Hrvatske u Republici Indoneziji, sa sjedištem u Surabayi i konzularnim ovlastima nad konzularnim područjem koje obuhvaća provinciju Istočnu Javu.

Ova Odluka stupa na snagu danom donošenja.

Klasa: 020-02/23-05/09
 Urbroj: 71-10-01/1-23-2
 Zagreb, 28. lipnja 2023.

Predsjednik
 Republike Hrvatske
 Zoran Milanović, v. r.
### NN 78/2023 (14.7.2023.), Rješenje o razrješenju i imenovanju predsjednika Upravnog vijeća Lučke uprave Šibenik

VLADA REPUBLIKE HRVATSKE

1249

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 52. stavka 2. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 28. lipnja 2023. donijela

RJEŠENJE

O RAZRJEŠENJU I IMENOVANJU PREDSJEDNIKA UPRAVNOG VIJEĆA LUČKE UPRAVE ŠIBENIK

1. Razrješuje se ZVONIMIR ŠTRKALJ dužnosti predsjednika Upravnog vijeća Lučke uprave Šibenik, na osobni zahtjev.

2. Imenuje se TOMISLAV JURAS predsjednikom Upravnog vijeća Lučke uprave Šibenik.

Klasa: 080-02/23-02/52

Urbroj: 50301-15/07-23-02

Zagreb, 28. lipnja 2023.

Predsjednik
 mr. sc. Andrej Plenković, v. r.
### NN 78/2023 (14.7.2023.), Odluka o izmjeni Odluke o pravnim osobama od posebnog interesa za Republiku Hrvatsku

VLADA REPUBLIKE HRVATSKE

1248

Na temelju članka 12. stavka 1. Zakona o upravljanju državnom imovinom (»Narodne novine«, broj 52/18.) i točke VIII. Odluke o kriterijima za utvrđivanje pravnih osoba od posebnog interesa za Republiku Hrvatsku (»Narodne novine«, broj 22/20.), Vlada Repub­like Hrvatske je na sjednici održanoj 13. srpnja 2023. donijela

ODLUKU

O IZMJENI ODLUKE O PRAVNIM OSOBAMA OD POSEBNOG INTERESA ZA REPUBLIKU HRVATSKU

I.

U Odluci o pravnim osobama od posebnog interesa za Republiku Hrvatsku (»Narodne novine«, broj 147/21.), u točki II. podtočka 10. mijenja se i glasi: »Hrvatska radiotelevizija (HRT), Zagreb«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/23-04/58

Urbroj: 50301-05/16-23-8

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 78/2023 (14.7.2023.), Odluka o umanjenju plaće i dodataka na plaću državnim službenicima i namještenicima za vrijeme sudjelovanja u štrajku

VLADA REPUBLIKE HRVATSKE

1247

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11., 119/14., 93/16., 116/18. i 80/22.) i članka 216. Zakona o radu (»Narodne novine«, br. 93/14., 127/17., 98/19., 151/22. i 64/23. – Odluka Ustavnog suda Republike Hrvatske), Vlada Republike Hrvatske je na sjednici održanoj 13. srpnja 2023. donijela

ODLUKU

O UMANJENJU PLAĆE I DODATAKA NA PLAĆU DRŽAVNIM SLUŽBENICIMA I NAMJEŠTENICIMA ZA VRIJEME SUDJELOVANJA U ŠTRAJKU

I.

Državnim službenicima i namještenicima, koji sudjeluju u štrajku najavljenom Vladi Republike Hrvatske dopisom Sindikata državnih i lokalnih službenika i namještenika Republike Hrvatske, broj 60/23, od 29. svibnja 2023., koji obuhvaća tijela sudbene vlasti i državna odvjetništva (u daljnjem tekstu: pravosudna tijela) na području Republike Hrvatske, s početkom 5. lipnja 2023. u 7,00 sati do ispunjenja štrajkaških zahtjeva, umanjit će se plaća i dodaci na plaću razmjerno vremenu sudjelovanja u štrajku, počevši od 17. srpnja 2023.

II.

Državnim službenicima i namještenicima iz točke I. ove Odluke za cijelo vremensko razdoblje sudjelovanja u štrajku uplatit će se obvezni doprinosi.

III.

Obvezuju se čelnici pravosudnih tijela da prikupe podatke o državnim službenicima i namještenicima koji sudjeluju u štrajku te vrijeme njihovog sudjelovanja u štrajku unesu u evidenciju radnog vremena radi provedbe točke I. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/286
 Urbroj: 50301-21/21-23-1
 Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 79/2023 (17.7.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1263

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 17. srpnja 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23. i 71/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 31. srpnja 2023.

Članak 3.

Ova Uredba objavit će se u »Narodnim novinama«, a stupa na snagu 18. srpnja 2023.

Klasa: 022-03/23-03/60
 Urbroj: 50301-05/16-23-2
 Zagreb, 17. srpnja 2023.

Predsjednik
 mr. sc. Andrej Plenković, v. r.
### NN 81/2023 (19.7.2023.), Ispravak Pravilnika o izmjenama i dopunama Pravilnika o vinarstvu

MINISTARSTVO POLJOPRIVREDE

1288

Nakon usporedbe s izvornim tekstom Pravilnika o izmjenama i dopunama Pravilnika o vinarstvu, objavljenog u »Narodnim novinama«, broj 75 od 7. srpnja 2023. godine, utvrđena je pogreška te se daje

ISPRAVAK PRAVILNIKA

O IZMJENAMA I DOPUNAMA PRAVILNIKA O VINARSTVU

U Pravilniku o izmjenama i dopunama Pravilnika vinarstvu (»Narodne novine«, broj 75/23.) u članku 8. umjesto riječi: »podstavak 5. briše se, a podstavci 6. i 7. postaju podstavci 5. i 6.« treba stajati: »podstavak 6. briše se, a podstavak 7. postaje podstavak 6.«

Klasa: 011-01/23-01/34
 Urbroj: 525-06/224-23-11
 Zagreb, 14. srpnja 2023.

Ministrica poljoprivrede
 Marija Vučković, v. r.
### NN 81/2023 (19.7.2023.), Odluka o imenovanju i prestanku mandata članova Nacionalnoga zdravstvenog vijeća

HRVATSKI SABOR

1275

Na temelju članka 81. Ustava Republike Hrvatske i članka 146. stavaka 1. i 3. Zakona o zdravstvenoj zaštiti (»Narodne novine«, 100/18., 125/19., 147/20., 119/22., 156/22. i 33/23.) Hrvatski sabor na sjednici 14. srpnja 2023. donio je

ODLUKU

O IMENOVANJU I PRESTANKU MANDATA ČLANOVA NACIONALNOGA ZDRAVSTVENOG VIJEĆA

I.

Za članove Nacionalnoga zdravstvenog vijeća na mandat od četiri godine imenuju se:

– prof. dr. sc. DRAGAN LJUTIĆ

– akademik ŽELJKO REINER

– prof. dr. sc. MIRJANA KUJUNDŽIĆ TILJAK

– prof. dr. sc. ERVINA BILIĆ

– prim. dr. sc. MARIJA BUBAŠ

– prof. dr. sc. SLAVKO OREŠKOVIĆ

– izv. prof. dr. sc. SILVIO BAŠIĆ

– izv. prof. dr. sc. MARIO STAREŠINIĆ

– doc. dr. sc. IRENA HRSTIĆ.

II.

Dosadašnjim članovima Nacionalnoga zdravstvenog vijeća prestaje mandat danom donošenja ove Odluke.

Klasa: 021-04/23-07/18

Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 81/2023 (19.7.2023.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2022. godinu

HRVATSKI SABOR

1278

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 14. srpnja 2023. donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2022. GODINU

Potvrđuju se Godišnji financijski izvještaji Hrvatske banke za obnovu i razvitak za 2022. godinu.

Klasa: 021-03/23-09/29

Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 81/2023 (19.7.2023.), Odluka o razrješenju i izboru člana Odbora za zakonodavstvo Hrvatskoga sabora

Hrvatski sabor

1271

Na temelju članka 81. Ustava Republike Hrvatske i članaka 46. i 63. Poslovnika Hrvatskoga sabora, Hrvatski sabor na sjednici 14. srpnja 2023. donio je

ODLUKU

O RAZRJEŠENJU I IZBORU ČLANA ODBORA ZA ZAKONODAVSTVO HRVATSKOGA SABORA

I.

Razrješuje se član Odbora za zakonodavstvo Hrvatskoga sabora GORAN IVANOVIĆ.

II.

Za člana Odbora za zakonodavstvo Hrvatskoga sabora bira se KRUNOSLAV KATIČIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/17
 Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 81/2023 (19.7.2023.), Odluka o imenovanju članova Nacionalnog vijeća za visoko obrazovanje, znanost i tehnološki razvoj

HRVATSKI SABOR

1276

Na temelju članka 81. Ustava Republike Hrvatske i članka 87. i članka 88. stavka 4. Zakona o visokom obrazovanju i znanstvenoj djelatnosti (»Narodne novine«, br. 119/22.) Hrvatski sabor na sjednici 14. srpnja 2023. donio je

ODLUKU

O IMENOVANJU ČLANOVA NACIONALNOG VIJEĆA ZA VISOKO OBRAZOVANJE, ZNANOST I TEHNOLOŠKI RAZVOJ

I.

Za članove Nacionalnog vijeća za visoko obrazovanje, znanost i tehnološki razvoj iz redova znanstvenih savjetnika ili znanstvenih savjetnika u trajnom izboru imenuju se:

– dr. sc. IVANA UJEVIĆ

– dr. sc. DAMIR KRALJ

– dr. sc. DOMAGOJ ŠIMIĆ

– dr. sc. LJILJANA KALITERNA LIPOVČAN.

II.

Za članove Nacionalnog vijeća za visoko obrazovanje, znanost i tehnološki razvoj iz redova redovitih profesora ili redovitih profesora u trajnom izboru imenuju se:

– dr. sc. BORKA JADRIJEVIĆ

– dr. sc. HRVOJE BULJAN

– dr. sc. ALAN ŠUSTIĆ

– dr. sc. MILAN ORŠANIĆ

– dr. sc. ALEN STOJANOVIĆ

– dr. sc. NEBOJŠA STOJČIĆ

– prof. art. GORAN KONČAR.

III.

Za članove Nacionalnog vijeća za visoko obrazovanje, znanost i tehnološki razvoj iz redova profesora stručnog studija ili profesora stručnog studija u trajnom izboru imenuju se:

– dr. sc. SANJA GONGETA

– dr. sc. LEO MRŠIĆ.

IV.

Za članove Nacionalnog vijeća za visoko obrazovanje, znanost i tehnološki razvoj iz redova osoba iz područja poduzetništva imenuju se:

– MLADEN PEJKOVIĆ

– mr. sc. ZDESLAV MILAS.

V.

Ova Odluka objavljuje se u »Narodnim novinama«, a stupa na snagu danom donošenja.

Klasa: 021-04/23-07/25

Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 81/2023 (19.7.2023.), Odluka o razrješenju članice i imenovanju člana Povjerenstva za fiskalnu politiku

HRVATSKI SABOR

1272

Na temelju članka 81. Ustava Republike Hrvatske i članka 14., a u vezi s člankom 17. stavkom 2. i člankom 19. stavkom 2. Zakona o fiskalnoj odgovornosti (»Narodne novine«, br. 111/18.), Hrvatski sabor na sjednici 14. srpnja 2023. donio je

ODLUKU

O RAZRJEŠENJU ČLANICE I IMENOVANJU ČLANA POVJERENSTVA ZA FISKALNU POLITIKU

I.

Razrješuje se članica Povjerenstva za fiskalnu politiku iz Državnog ureda za reviziju mr. sc. VESNA KASUM, s danom 30. lipnja 2023.

II.

Za člana Povjerenstva za fiskalnu politiku iz Državnog ureda za reviziju imenuje se IGOR KARLOVIĆ, mag. oec.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 021-04/23-07/24
 Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 81/2023 (19.7.2023.), Odluka o razrješenju članice Upravnog vijeća Hrvatske izvještajne novinske agencije

HRVATSKI SABOR

1273

Na temelju članka 81. Ustava Republike Hrvatske i članka 11. stavka 1. Zakona o Hrvatskoj izvještajnoj novinskoj agenciji (»Narodne novine«, br. 96/01.) Hrvatski sabor na sjednici 14. srpnja 2023. donio je

ODLUKU

O RAZRJEŠENJU ČLANICE UPRAVNOG VIJEĆA HRVATSKE IZVJEŠTAJNE NOVINSKE AGENCIJE

Razrješuje se dr. sc. MAJDA TAFRA-VLAHOVIĆ, imenovana iz reda stručnjaka za medije, dužnosti članice Upravnog vijeća Hrvatske izvještajne novinske agencije, zbog isteka mandata.

Klasa: 021-04/23-07/23
 Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 81/2023 (19.7.2023.), Odluka o imenovanju članice Upravnog vijeća Hrvatske izvještajne novinske agencije

HRVATSKI SABOR

1274

Na temelju članka 81. Ustava Republike Hrvatske i članka 11. stavka 1. Zakona o Hrvatskoj izvještajnoj novinskoj agenciji (»Narodne novine«, br. 96/01.) Hrvatski sabor na sjednici 14. srpnja 2023. donio je

ODLUKU

O IMENOVANJU ČLANICE UPRAVNOG VIJEĆA HRVATSKE IZVJEŠTAJNE NOVINSKE AGENCIJE

Imenuje se dr. sc. MAJDA TAFRA-VLAHOVIĆ članicom Upravnog vijeća Hrvatske izvještajne novinske agencije, iz reda stručnjaka za medije.

Klasa: 021-04/23-07/23

Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 81/2023 (19.7.2023.), Odluka o osnivanju Odbora za nagradu za promicanje prava djeteta

HRVATSKI SABOR

1277

Na temelju članka 81. Ustava Republike Hrvatske i članka 6. stavka 1. Zakona o Nagradi za promicanje prava djeteta (»Narodne novine«, br. 96/03. i 33/05.) Hrvatski sabor na sjednici 14. srpnja 2023. donio je

ODLUKU

O OSNIVANJU ODBORA ZA NAGRADU ZA PROMICANJE PRAVA DJETETA

I.

Ovom Odlukom osniva se Odbor za Nagradu za promicanje prava djeteta (u daljnjem tekstu: Odbor), koja se dodjeljuje za iznimna postignuća u zaštiti dobrobiti, prava i interesa djece.

II.

U Odbor se imenuju:

– JOSIP ŠESTAK

– MAJA PAVLOVIĆ

– ANJA ŠOVAGOVIĆ DESPOT

– ANA ALAPIĆ

– ANTE ČALJKUŠIĆ.

III.

Odbor se osniva na vrijeme od dvije godine.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 021-04/23-07/21
 Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2023 (21.7.2023.), Indeks potrošačkih cijena u lipnju 2023.

Državni zavod za statistiku

1332

Državni zavod za statistiku objavljuje

INDEKS

POTROŠAČKIH CIJENA U LIPNJU 2023.

Indeks potrošačkih cijena u lipnju 2023. u odnosu na svibanj 2023. iznosi 100,9.

Klasa: 956-03/23-01/3

Urbroj: 555-01-04-06-01-23-12

Zagreb, 17. srpnja 2023.

Glavna ravnateljica
 Lidija Brković, v. r.
### NN 83/2023 (21.7.2023.), Odluka o dodjeli priznanja Povelja Republike Hrvatske Udruženju hrvatsko-američkih stručnjaka

PREDSJEDNIK REPUBLIKE HRVATSKE

1307

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za razvoj međunarodne mreže stručnjaka hrvatskog porijekla u iseljeništvu i osobitom doprinosu njihovom međusobnom povezivanju te povezivanju domovinske i iseljene Hrvatske, kao i za prijenos znanja i iskustava, jačanje obrazovanja, znanosti i poduzetništva, istaknutu humanitarnu pomoć, medicinsku pomoć bolnicama i stipendiranje mladih liječnika u Republici Hrvatskoj, dodjeljuje se

UDRUŽENJU HRVATSKO-AMERIČKIH STRUČNJAKA.

Klasa: 061-01/23-01/11
 Urbroj: 71-01-01-02/4-23-01
 Zagreb, 7. lipnja 2023.

Predsjednik
 Republike Hrvatske
 Zoran Milanović, v. r.